CELEX: 61988CJ0344
Language: el
Date: 1990-03-28
Title: Απόφαση του Δικαστηρίου (πρώτο τμήμα) της 28ης Μαρτίου 1990. # Erich Wittmann GmbH & Co. KG κατά Hauptzollamt Nürnberg-Fürth. # Αίτηση για την έκδοση προδικαστικής αποφάσεως: Finanzgericht München - Γερμανία. # Κοινό δασμολόγιο - Συσκευές διατρήσεως αυτιών και καρφίδες σκουλαρικιών. # Υπόθεση C-344/88.

ΑΠΟΦΑΣΗ ΤΟΓ ΔΙΚΑΣΤΗΡΙΟΓ
      της 28ης Μαρτίου 1990 (
            *1
         )
      Στην υπόθεση C-344/88,
      που έχει ως αντικείμενο αίτηση του Finanzgericht München (Ομοσπονδιακή Δημοκρατία της Γερμανίας) προς το Δικαστήριο, κατ' εφαρμογή του άρθρου 177 της Συνθήκης ΕΟΚ, με την οποία ζητείται, στο πλαίσιο της διαφοράς που εκκρεμεί ενώπιον του αιτούντος δικαστηρίου μεταξύ
      Erich Wittmann GmbH & Co. KG,
      και
      
         Hauptzollamt ( κεντρικό τελωνείο ) Nürnberg-Fürth,
      
      η έκδοση προδικαστικής αποφάσεως ως προς την ερμηνεία των δασμολογικών κλάσεων και διακρίσεων 84.59 Ε, « μηχανές, συσκευές και μηχανικές επινοήσεις », 82.04, « άλλα εργαλεία και συλλογές εργαλείων του χεριού », 90.17, « όργανα και συσκευές για την ιατρική », και των κλάσεων και διακρίσεων 71.16 Α, « απομιμήσεις κοσμημάτων», και 73.31 Β « καρφία, ήλοι, συνοχείς αιχμηροί» του παραρτήματος του κανονισμού 3000/79 του Συμβουλίου, της 30ής Δεκεμβρίου 1979, περί τροποποιήσεως του κανονισμού 2800/78, που τροποποίησε τον κανονισμό 950/68 περί του κοινού δασμολογίου ( JO L 342, σ. 1 ),
      ΤΟ ΔΙΚΑΣΤΗΡΙΟ,
      συγκείμενο από τους Sir Gordon Slynn, πρόεδρο τμήματος, R. Joliét, και G. C. Rodríguez Iglesias, δικαστές,
      ( το σκεπτικό δεν επαναλαμβάνεται )
      κρίνοντας επί των ερωτημάτων που του υπέβαλε με Διάταξη της 27ης Ιουνίου 1988 το Finanzgericht München, αποφαίνεται:
      
               1)
            
            
               Η διάκριση 71.16 Α του κοινού δασμολογίου πρέπει να ερμηνευθεί υπό την έννοια ότι περιελάμβανε, ακόμη και πριν από την έναρξη της ισχύος του κανονισμού 3558/81 της Επιτροπής, της 8ης Δεκεμβρίου 1981, περί κατατάξεως εμπορευμάτων στην διάκριση 71.16 Α του κοινού δασμολογίου, τις καρφίδες αυτιών του είδους που περιγράφεται στον εν λόγω κανονισμό.
            
         
               2)
            
            
               Η διάκριση 84.89 Ε II του κοινού δασμολογίου πρέπει να ερμηνευθεί υπό την έννοια ότι περιλαμβάνει τις συσκευές διατρήσεως των αυτιών.
            
         (
            *1
         )	Γλώσσα διαδικασίας: η γερμανική.